stanford-oval/wikipedia huggingface dataset:
นพพร ซิลเวอร์โกลด์
รายการชุมทางเสียงทอง

เพลงลูกทุ่ง ถือเป็นต้นกำเนิดของวงการเพลงในเมืองไทยในยุคเริ่มแรก บริษัท นพพร โปรโมชั่นแอนด์พิคเจอร์ จำกัด โดยคุณพนม นพพร จึงได้จัดทำรายการ ชุมทางเสียงทอง ออกอากาศครั้งแรก เมื่อวันศุกร์ที่ 5 มิถุนายน พ.ศ. 2541 โดยมุ่งหวังที่จะส่งเสริมและรักษาเอกลักษณ์ ของเพลงลูกทุ่งไทยและให้คงความไพเราะไว้ให้คงอยู่สืบไป  รวมถึงเป็นการสร้างอาชีพให้กับคนไทย โดยเฉพาะประชาชนคนรุ่นใหม่ที่มี ความสามารถทางด้านการร้องเพลงลูกทุ่ง
รายการ ชุมทางเสียงทอง คือรายการประกวดเพลงลูกทุ่ง สำหรับนักร้องหน้าใหม่ที่สนใจในการร้องเพลงลูกทุ่ง และมีคณะกรรมการตัดสินใจดังนี้ อาจารย์เนาว์ อนุรักษ์ , อาจารย์ชัยภัทร เงินประเสริฐ , อาจารย์อัศวิน สีทอง โดยมีพิธีกรรายการ 4 ท่านด้วยกันคือ นก บริพันธ์ , เบญทราย หุ่นน้อย , โอบะ เสียงเหน่อ , จำเริญ รัตนะ จนยุติการออกอากาศ 27 มีนาคม พ.ศ. 2558 และปัจจุบันคือรายการ ชุมทางดาวทอง ออกอากาศ ทาง ช่อง 7HD ทุกวันพฤหัสบดี และ วันศุกร์ เวลา 12.45 - 13.45 น. ตั้งแต่เดือนกรกฎาคม 2559 จนถึงปัจจุบัน
รายการ แชมป์เยาวชน คือรายการประกวดเพลงลูกทุ่งประเภทวงดนตรีลูกทุ่งเยาวชน ค้นหาสุดยอดวงดนตรีลูกทุ่งเยาวชนระดับชั้นมัธยมศึกษา และมีคณะกรรมการตัดสินใจดังนี้ อาจารย์เนาว์ อนุรักษ์ , อาจารย์ชัยภัทร เงินประเสริฐ , อาจารย์อัศวิน สีทอง โดยมีพิธีกรรายการ 2 ท่านด้วยกันคือ นก บริพันธ์ , เบญทราย หุ่นน้อย ออกอากาศทางสถานี ช่อง 9 เอ็มคอตเอชดี เริ่มออกอากาศตั้งแต่ 4 เมษายน พ.ศ. 2546 ปัจจุบันยุติการออกอากาศแล้ว ตั้งแต่ 25 พฤษภาคม พ.ศ. 2553
รายชื่อนักร้องในค่าย

พนม นพพร (เสียชีวิตแล้ว)
แมงปอ ชลธิชา
จ๊อบ & จอย
อัศวิน สีทอง
เทิด ทูลทอง
ณิชา ดารินทร์
พิมพ์ ญาดา
แบงก์ บุญชัย
ศรัณย์ วัลลภ
สาธิกา สุพรรษา
บอส บวร
เสกสรร เพชรหนองคาย
ชล อภิชาติ
วี จิราพร
หมี งามดี
พรพรรณ วนา
อร อรดี
คำเม้า เปิดถนน
ภมร พงษ์พันธ์
น้องใหม่ เมื่องชุมแพ
วัฒนา อนันต์
จุ๋ม ชนิดา
น้องซิลดี้ มายด์
แอนนา อริสา
สาลี่ ขนิษฐา
แตงโม ภัทรา
บริพันธ์ ชัยภูมิ
เบญทราย หุ่นน้อย
ทัตพล หอมพวงษ์
เด่นชัย สายสุพรรณ
ทิดเชียง เสียงเสน่ห์ (แหยมยโสธร 2)
สกล ดาบพงษ์
ดาว มยุรี
ดวงเดือน ยืนยง
บุญโทน คนหนุ่ม
ตี๋ ติวเตอร์
ลูกปัด พิมพ์ชนก
จอมขวัญ กัลยา
สุดา ศรีลำดวน
บุษบา อธิษฐาน (เสียชีวิตแล้ว)
ศรเทพ ศรทอง
แสนสุข แดนดำเนิน (เสียชีวิตแล้ว)
อังคนางค์ คุณไชย
ศิรินทรา นิยากร
ช่อเพชร พุ่มพานทอง
ยอดรัก สลักใจ (เสียชีวิตแล้ว)
ศักดิ์สยาม เพชรชมภู
เสรี รุ่งสว่าง
ดาวใจ ไพจิตร
น้องใหม่ จุฑาทิพ
ซึ่งส่วนใหญ่หมดสัญญาจากค่ายนพพร จึงไม่มีผลงานเพลงของค่ายนี้ ให้ศิลปินในสังกัดมีผลงานเพลงออกมา
ผลงานละครโทรทัศน์ในค่าย > ช่อง 7 เอชดี

| ปี พ> ศ. | ชื่อเรื่อง | นักแสดงนำ |
| --- | --- | --- |
| 2553 | แม่ศรีไพร | จีรนันท์ มะโนแจ่ม   อัษฎาวุธ เหลืองสุนทร   รังสิโรจน์ พันธุ์เพ็ง   นวพล ภูวดล   อรวรรษา ฐานวิเศษ |
| 2554 | เสน่ห์บางกอก | ศรัณย์ ศิริลักษณ์   ป่านทอง บุญทอง   ณัฏฐ์ ทิวไผ่งาม   ธันย์ชนก ฤทธินาคา   เอกพันธ์ บรรลือฤทธิ์ |
| 2555 | ไข่ลูกเขย | รพีภัทร เอกพันธ์กุล   เอมี่ กลิ่นประทุม   อานัส ฬาพานิช   อุษณีย์ วัฒฐานะ   นพพล พิทักษ์โล่พานิช   แพร เอมเมอรี่ |
| 2555 | แม่ปูเปรี้ยว | รังสิต ศิรนานนท์   ทัศนียา การสมนุช   อานัส ฬาพานิช   ชวัลกร วรรธนพิสิฐกุล   ทรงสิทธิ์ รุ่งนพคุณศรี   พรรัมภา สุขได้พึ่ง |
| 2556 | โทน | ชนะพล สัตยา   อัญรินทร์ ธีราธนันพัฒน์   ภาณุ สุวรรณโณ   อธิชนัน ศรีเสวก   ธีรภัทร์ แย้มศรี   วรภร เลิศเกียรติไพบูลย์ |
| 2557 | แหม่มจ๋า | ธนา สุทธิกมล   เอมี่ กลิ่นประทุม   ชวัลนันท์ จันทร์ทรัพย์   ณัฐชา นวลแจ่ม   พิชยดนย์ พึ่งพันธ์   ปทิตตา อัธยาตมวิทยา |
| 2557 | ลูกผู้ชายหัวใจเข้ม | ชนะพล สัตยา   ธันญ์ ธนากร   สเตฟานี เลอร์ช   แก้วใส คริสตัล   ภูมิภาฑิต นิตยารส   ฮาน่า ลีวิส |
| 2558 | จับกัง | ลิขิต บุตรพรม   ปาณิชดา แสงสุวรรณ   ภูษณะ บัวงาม   ธนากร ศรีบรรจง   ปริตา ไชยรักษ์ |
| 2559 | คู่หู | รพีภัทร เอกพันธ์กุล   ธันญ์ ธนากร   ป่านทอง บุญทอง   แก้วใส คริสตัล   นวพล ภูวดล   กวินตรา โพธิจักร |
| 2560 | มือปืนพ่อลูกติด | จุติ จำเริญเกตุประทีป   อัปสรสิริ อินทรคูสิน   พิชยดนย์ พึ่งพันธ์   ญดา สุวรรณปัฏนะ   ธีระธันญ์ ขจรชัยเดชาวัฒน์   ณธษา เวชประสิทธิ์ |
| 2562 | มาดามบ้านนา | พงศกร โตสุวรรณ   ปภาวดี ชาญสมอน   ธาราเขต เพ็ชร์สุกใส   นิชานันท์ ฝั้นแก้ว   สกลรัฐ พันเทศ   พิมพาภรณ์ เสริมพณิชกิจ |
| 2563 | พ่อหม้ายเลขท้ายสองตัว | วรากร ศวัสกร   ปาณิชดา แสงสุวรรณ   พรหมพิริยะ ทองพุทธรักษ์   กชกร ส่งแสงเติม   ณัฐชนน ภูวนนท์   พลอยไพลิน ตั้งประภาพร |
| 2564 | บ้านไร่สายสมร | ชนกันต์ พูนศิริวงศ์   พัชญา เพียรเสมอ   ณัฐพล ไรยวงค์   สุพิชฌาย์ ศรีสวัสดิ์   ณัฐภัทร จิรภาวสุทธิ์   พัฒนิดา พุ่มชูแสง |
ผลงานละครโทรทัศน์ในค่าย > ภาพยนตร์

|  | ชื่อเรื่อง |
| --- | --- |
: แม่ครัวหัวไข่
: บ้านไร่อลเวง
: ยุทธการกล้วยไม้ป่า
: เพลงรักแผ่นดินเพลิง
: พูดด้วยปืน
: คนในซอย
: ไอ้ขี้เมา
: คมนักเลง
: บุญยังจับกังกำลัง2
: ฅนในซอย
จิตวิทยาการรู้คิด

จิตวิทยาการรู้คิด (อังกฤษ: cognitive psychology) คือการศึกษาทางวิทยาศาสตร์เกี่ยวกับประชาน เช่น ความใส่ใจ การใช้ภาษา ความจำ การรับรู้ การแก้ปัญหา การสร้างสรรค์ และการใช้เหตุผล จิตวิทยาการรู้คิดมีต้นกำเนิดในช่วง ค.ศ. 1960 ซึ่งเป็นการแตกหักจากแนวคิดพฤติกรรมนิยมซึ่งอยู่ระหว่าง ค.ศ. 1920 ถึง ค.ศ. 1950 โดยกระบวนการทางจิตที่ไม่สามารถสังเกตได้นั้นอยู่นอกขอบเขตของประสบการณ์นิยม การเปลี่ยนแปลงครั้งนี้เกิดขึ้นเมื่อนักวิจัยด้านภาษาศาสตร์และไซเบอร์เนติกส์ รวมถึงจิตวิทยาประยุกต์ ใช้แบบจำลองของการประมวลผลทางจิตเพื่ออธิบายพฤติกรรมของมนุษย์ ผลงานที่ได้รับจากจิตวิทยาการรู้คิดได้รับการรวมเข้ากับสาขาอื่น ๆ ของจิตวิทยา และสาขาวิชาสมัยใหม่อื่น ๆ เช่น ประชานศาสตร์ ภาษาศาสตร์ และเศรษฐศาสตร์
จันทปริตตปาฐะ

จันทปริตตปาฐะ หรือ จันทปริตร เป็นบทสวดหนึ่งที่รวบรวมไว้ในภาณวารหรือหนังสือบทสวดมนต์หลวง จันทปริตรนี้มิได้รวมไว้เป็นหนึ่งในพระปริตรที่นิยมสวดสาธยายกันในบทสวดมนต์เจ็ดตำนาน หรือสิบสองตำนาน พบว่า มีเฉพาะในภาณวารเท่านั้น เนื้อหาเป็นการประกาศขอให้พระพุทธองค์ทรงเป็นที่พึ่ง แล้วบรรยายว่า ผู้ที่มีพระพุทธเจ้าเป็นที่พึ่งนั้นจะรอดพ้นจากภยันตรายทั้งปวง และผู้ปองร้ายจะพบกับภัยพิบัติ
ที่มา

จันทปริตตปาฐะ หรือจันทปริตร มีเนื้อหามาจากจันทิมสูตร อยู่ในพระสุตตันตปิฎก สังยุตตนิกาย สคาถวรรค เนื้อหาระบุเพียงว่า สมเด็จพระสัมมาสัมพุทธเจ้าตรัสพระสูตรนี้ที่นครสาวัตถี ครั้งนั้น "จันทิมเทวบุตรถูกอสุรินทราหูเข้าจับแล้ว ครั้งนั้นจันทิมเทวบุตรระลึกถึงพระผู้มีพระภาค" ซึ่งมีการตีความกันว่า จันทิมเทวบุตร หรือจันทิมาเทวบุตร คือเทพบุตรที่อาศัยอยู่บนดวงจันทร์ ถูกราหูอสุรินทร์จะทำร้าย (คือทำจันทรคราส) เทพบุตรจึงรำลึกถึงองค์สมเด็จพระสัมมาสัมพุทธเจ้า
ครั้นพระพุทธเจ้าทรงทราบ จึงตรัสให้อสุรินทราหูปล่อยตัวจัมทิมเทวบุตร เพราะเทพบุตรนี้ได้ประกาศให้พระสัมมาสัมพุทธเจ้าทรงเป็นที่พึ่ง อสุรินทราหูได้สดับดังนั้นจึงปล่อยตัวเทพบุตร "แล้วเร่งรีบเข้าไปหาท้าวเวปจิตติจอมอสูร แล้วก็เป็นผู้เศร้าสลด เกิดขนพอง ได้ยืนอยู่ ณ ที่ควรส่วนข้างหนึ่ง" ท้าวเวปจิตติจอมอสูรจึงไถ่ถามว่า เหตุใดอีกฝ่ายจึงแสดงท่าทีหวาดกลัวเช่นนั้น อสุรินทราหู จึงตอบว่า ได้สดับพระคาถาขององค์สมเด็จพระสัมมาสัมพุทธเจ้าจึงหนีมา และว่า "หากข้าพเจ้าไม่พึงปล่อยจันทิมเทวบุตร ศีรษะของข้าพเจ้าพึงแตกเจ็ดเสี่ยงมีชีวิตอยู่ ก็ไม่พึงได้ความสุข" ดังนี้
เนื้อหา

เนื้อหาของจันทปริตตปาฐะ หรือจันทปริตร ยกเนื้อหาและคาถาจากมาทั้งหมดจันทิมสูตร ทั้งหมด โดยแบ่งออกเป็นส่วนร้อยแก้วเป็นการเล่าเรื่องราว และส่วนของคาถา ซึ่งมีทั้งหมด 4 บาท เป็นของจัมทิมเทวบุตร 1 บท ของสมเด็จพระสัมมาสัมพุทธเจ้า 1 บท ของท้าวเวปจิตติ 1 บท และของอสุรินทราหู 1 บท โดยมีเนื้อหา ดังนี้
เนื้อหา > จนฺทิมสุตฺตํ (ปาฬี)

สาวตฺถินิทานํ ฯ เตน โข ปน สมเยน จนฺทิมา เทวปุโตฺต ราหุนา อสุริเนฺทน คหิโต โหติฯ อถ โข จนฺทิมา เทวปุโตฺต ภควนฺตํ อนุสฺสรมาโน ตายํ เวลายํ อิมํ คาถํ อภาสิ –
‘‘นโม เต พุทฺธ วีรตฺถุ, วิปฺปมุโตฺตสิ สพฺพธิ;
สมฺพาธปฎิปโนฺนสฺมิ, ตสฺส เม สรณํ ภวา’’ติฯ
อถ โข ภควา จนฺทิมํ เทวปุตฺตํ อารพฺภ ราหุํ อสุรินฺทํ คาถาย อชฺฌภาสิ –
‘‘ตถาคตํ อรหนฺตํ, จนฺทิมา สรณํ คโต;
ราหุ จนฺทํ ปมุญฺจสฺสุ, พุทฺธา โลกานุกมฺปกา’’ติฯ
อถ โข ราหุ อสุริโนฺท จนฺทิมํ เทวปุตฺตํ มุญฺจิตฺวา ตรมานรูโป เยน เวปจิตฺติ อสุริโนฺท เตนุปสงฺกมิ; อุปสงฺกมิตฺวา สํวิโคฺค โลมหฎฺฐชาโต เอกมนฺตํ อฎฺฐาสิฯ เอกมนฺตํ ฐิตํ โข ราหุํ อสุรินฺทํ เวปจิตฺติ อสุริโนฺท คาถาย อชฺฌภาสิ –
‘‘กิํ นุ สนฺตรมาโนว, ราหุ จนฺทํ ปมุญฺจสิ;
สํวิคฺครูโป อาคมฺม, กิํ นุ ภีโตว ติฎฺฐสี’’ติฯ
‘‘สตฺตธา เม ผเล มุทฺธา, ชีวโนฺต น สุขํ ลเภ;
พุทฺธคาถาภิคีโตมฺหิ, โน เจ มุเญฺจยฺย จนฺทิม’’นฺติฯ
เนื้อหา > จันทิมสูตร (แปล)

พระผู้มีพระภาคประทับ ... เขตพระนครสาวัตถี ก็โดยสมัยนั้น จันทิมเทวบุตรถูกอสุรินทราหูเข้าจับแล้ว ครั้งนั้นจันทิมเทวบุตรระลึกถึงพระผู้มีพระภาค ได้ภาษิตคาถานี้ในเวลานั้นว่า
"ข้าแต่พระพุทธเจ้า ผู้แกล้วกล้า ขอความนอบน้อมจงมีแด่พระองค์ พระองค์เป็นผู้หลุดพ้นแล้วในธรรมทั้งปวง ข้าพระองค์ถึงเฉพาะแล้ว ซึ่งฐานะอันคับขัน ขอพระองค์จงเป็นที่พึ่งแห่งข้าพระองค์นั้น ฯ"
ลำดับนั้น พระผู้มีพระภาค ทรงปรารภจันทิมเทวบุตรได้ตรัสกะอสุรินทราหูด้วยพระคาถาว่า
"จันทิมเทวบุตร ถึงตถาคตผู้เป็นพระอรหันต์ ว่าเป็นที่พึ่งดูกรราหู ท่านจงปล่อยจันทิมเทวบุตร พระพุทธเจ้าทั้งหลายเป็นผู้อนุเคราะห์แก่โลก ฯ"
ลำดับนั้นอสุรินทราหู ปล่อยจันทิมเทวบุตรแล้ว มีรูปอันกระหืดกระหอบ เข้าไปหาอสุรินทเวปจิตติถึงที่อยู่ ครั้นแล้วก็เป็นผู้เศร้าสลด เกิด
ขนพอง ได้ยืนอยู่ ณ ที่ควรส่วนข้างหนึ่ง ฯ อสุรินทเวปจิตติ ได้กล่าวกะอสุรินทราหู ผู้ยืนอยู่ ณ ที่ควร ส่วนข้างหนึ่ง ด้วยคาถาว่า
"ดูกรราหู ทำไมหนอ ท่านจึงกระหืดกระหอบปล่อยพระจันทร์เสีย ทำไมหนอ ท่านจึงมีรูปสลด มายืนกลัวอยู่ ฯ"
อสุรินทราหูกล่าวว่า
"ข้าพเจ้าถูกขับด้วยคาถาของพระพุทธเจ้า หากข้าพเจ้าไม่พึงปล่อยจันทิมเทวบุตร ศีรษะของข้าพเจ้าพึงแตกเจ็ดเสี่ยงมีชีวิตอยู่ ก็ไม่พึงได้รับความสุข ฯ"
วิเคราะห์พระสูตร

พระสูตรนี้มักถูกนำไปอธิบายปรากฎการณ์จันทรคราส และมีพระสูตรที่มีลักษณะคล้ายคลึงกันคือสุริยสูตร ใช้อธิบายปรากฎการณ์สุริยคราสเช่นกัน ว่า เกิดจากการกลืนกินของราหู อย่างไรก็ตาม เสฐียรพงษ์ วรรณปก ผู้เชี่ยวชาญด้านพุทธศาสนาได้แสดงความเห็นไว้ว่า  จันทิมสูตรอาจเป็นสูตรที่แต่งขึ้นใหม่ และเป็นของแปลกปลอมมิใช่พระสูตรดั้งเดิม โดย เสฐียรพงษ์ แสดงความเห็นเรื่องนี้ไว้การบรรยายเรื่อง "ความเป็นมาของพระไตรปิฎก" ความว่า
"จันทิมสูตรและสุริยสูตร ในเทวปุตตสังยุตต์ มีสูตรแปลกอยู่ 2 สูตร คือ จันทิมสูตร และสุริยสูตร กล่าวถึงจันทิมเทวบุตร (พระจันทร์) และสุริยเทวบุตร (พระอาทิตย์) ถูกราหูจับได้ ระลึกถึงพระพุทธเจ้า กล่าวขึ้นว่า "ข้าขอนอบน้อมแด่พระผู้มีพระภาคเจ้าผู้หลุดพ้นแล้วจากสิ่งทั้งปวง ข้าพระพุทธเจ้าอยู่ในฐานะคับขันขอพระองค์จงเป็นที่พึ่งแก่ข้าพเจ้าด้วย" พระพุทธเจ้าตรัสบอกอสุรินทราหูว่า "จันทิมเทวบุตรและสุริยเทวบุตรได้ถึงเราตถาคตเป็นที่พึ่งแล้ว ท่านจงปล่อยพวกเขาไปเถิด อสุรินทราหูปล่อยเหยื่อแล้วกระหืดกระหอบไปเฝ้าเวปจิตติจอมอสูร เมื่อถูกถามจึงรายงานให้จอมอสูรทราบว่า กลัวพระพุทธเจ้าจึงรีบปล่อยพระจันทร์และพระอาทิตย์หนีมา ... มีผู้ตั้งข้อสังเกตว่า พระสูตรนี้แปลกปลอมเข้ามา (ดังมีอีกหลายสูตรที่เข้าใจว่าเป็นเช่นนั้น) มีเค้าว่าถูกสอดแทรกเข้ามาในยุคที่นำเอาพระสูตรไปสวดเป็นปริตรป้องกันภยันตรายต่าง ๆ ซึ่งเป็นยุคหลังพุทธกาลมา"
บรรณานุกรม

พระไตรปิฎกฉบับฉัฏฐสังคายนา. สุตฺตปิฎก สํยุตฺตนิกาย สคาถาวคฺคปาฬิ เทวปุตฺตสํยุตฺตํ จนฺทิมสุตฺตํ
พระไตรปิฎกฉบับมหามกุฏราชวิทยาลัย พระสุตตันตปิฎก สังยุตตนิกาย สคาถวรรค  เล่ม 1 ภาค 1 .
สารัตถปกาสินี อรรถกาสังยุตตนิกาย ในพระไตรปิฎกฉบับมหามกุฏราชวิทยาลัย เล่ม 1 ภาค 2 .
กิม หงศ์ลดารมภ์. (2475). พระอนาคตวงศ์. พระนคร โรงพิมพ์พระจันทร์.
ปุ้ย แสงฉาย. จันทปริตร ใน บทสวดมนต์หลวง.
เสฐียรพงษ์ วรรณปก (2555) คำบรรยายในพระไตรปิฎก. กรุงเทพฯ ธรรมสภา.
ตุวูนนะวดี

| ตุวูนนะวดี သုဝဏ္ဏဝတီမြို့ |
| --- | --- |
เมือง

ตุวูนนะวดีที่ตั้งเมืองตุวูนนะวดีในประเทศพม่า
พิกัด: 17°03′37″N 97°18′17″E﻿ / ﻿17.060222°N 97.304815°E﻿ / 17.060222; 97.304815
ประเทศ:  พม่า
รัฐ:  รัฐมอญ
จังหวัด: สะเทิม
อำเภอ: สะเทิม
เขตเวลา: UTC+6:30 (เวลามาตรฐานพม่า)
ตุวูนนะวดี (พม่า: သုဝဏ္ဏဝတီမြို့) เป็นเมืองในอำเภอสะเทิม จังหวัดสะเทิม รัฐมอญ ประเทศพม่า เมืองนี้ก่อตั้งขึ้นโดยการรวมหมู่บ้านสามแห่งที่อยู่ใกล้เคียง ได้แก่ ไจก่อ, เตนเซะ และ ตองจ้า
นิยายแห่งสองนคร

| --- | --- |
ภาพปกฉบับพิมพ์ครั้งแรก
ผู้ประพันธ์: ชาลส์ ดิกคินส์
ชื่อเรื่องต้นฉบับ: A Tale of Two Cities
ประเทศ: บริเตนใหญ่
ภาษา: อังกฤษ
ประเภท: นิยายอิงประวัติศาสตร์
สำนักพิมพ์:  แชปแมนและฮอลล์
วันที่พิมพ์:  ค.ศ. 1859
อะเทลอ็อฟทูซิตีส์ (อังกฤษ: A Tale of Two Cities) เป็นนวนิยายอิงประวัติศาสตร์ของชาลส์ ดิกคินส์ พิมพ์ครั้งแรกใน ค.ศ. 1859 เนื้อเรื่องเกิดในลอนดอนกับปารีสก่อนและช่วงการปฏิวัติฝรั่งเศส ว่าด้วยมาแน็ต นายแพทย์ชาวฝรั่งเศสซึ่งถูกจำคุก 18 ปีที่บัสตีย์ ปารีส และเมื่อพ้นการจองจำแล้ว ไปอาศัยอยู่ที่ลอนดอนกับลูซี บุตรสาวที่เขาไม่เคยพบหน้ามาก่อน ถือกันว่าเป็นบันเทิงคดีอิงประวัติศาสตร์ที่โด่งดังที่สุดของดิกคินส์ และมักได้รับการอ้างถึงว่าเป็นนวนิยายขายดีตลอดกาล นอกจากนี้ ใน ค.ศ. 2003 นวนิยายนี้ยังติดอันดับที่ 63 ในผลสำรวจความคิดเห็น เดอะบิกรีด ของบีบีบีซี นวนิยายได้รับการดัดแปลงเป็นภาพยนตร์ ละครโทรทัศน์ ละครเวที ละครวิทยุ และยังคงมีอิทธิพลในวัฒนธรรมประชานิยม
สายธารแปลนวนิยายนี้เป็นภาษาไทย ให้ชื่อว่า นิยายแห่งสองนคร ประพันธ์สาส์นพิมพ์เผยแพร่ครั้งแรกใน พ.ศ. 2521
สามสาวซิลเวอร์โกลด์

| สามสาวซิลเวอร์โกลด์ |
| --- | --- |
ที่เกิด: กรุงเทพมหานคร ประเทศไทย
แนวเพลง: ลูกทุ่ง ป็อป สตริงคอมโบ
ช่วงปี: พ.ศ. 2553–ปัจจุบัน
ค่ายเพลง: นพพร ซิลเวอร์โกลด์

สมาชิก: อร อรดี  วี จิราพร  ลูกปัด พิมพ์ชนก
สามสาวซิลเวอร์โกลด์ เป็นวงดนตรีลูกทุ่งหญิง แนวเพลงลูกทุ่งป็อป สตริงคอมโบ ภายใต้สังกัด นพพร ซิลเวอร์โกลด์ เปิดตัวครั้งแรกในรายการชุมทางเสียงทอง ในปีพ.ศ. 2552 โดยมีสมาชิกทั้งหมด 3 คนด้วยกัน ซึ่งแต่ละคน ล้วนแต่เป็นศิลปินเดี่ยวในค่ายนพพรอยู่แล้ว ได้แก่ อร อรดี, วี จิราพร และ ลูกปัด พิมพ์ชนก
มีเพลงที่ได้รับความนิยม ได้แก่ เจอแน่, คาถาหาแฟน มันคนเดียวเสียวทั้งคัน เป็นต้น
ประวัติ

เริ่มแรก อร อรดี, วี จิราพร และ ลูกปัด พิมพ์ชนก เป็นศิลปินเดี่ยว ภายใต้สังกัด นพพร ซิลเวอร์โกลด์ ซึ่งออกผลงานเพลงกันมาแล้วหลายชุด และโด่งดังเป็นที่รู้จักกันเป็นอย่างดี ต่อมาในปี พ.ศ. 2552 ทางคุณพนม นพพร และทีมงาน ได้เล็งเห็นศักย์ภาพของศิลปินทั้งสามคน จึงได้เกิดโปรเจ็คต์ สามสามซิลเวอร์โกลด์ ขึ้น ซึ่งถือเป็นศิลปินเกิร์ลกรุ๊ป วงแรกและวงเดียวของค่ายเพลงก่อนยุติบริษัทเพลงลง
สามสาวซิลเวอร์โกลด์ เปิดตัวครั้งแรกในปี พ.ศ. 2552 ด้วยเพลง "มันคนเดียวเสียวทั้งคัน" ซึ่งเป็นเพลงลูกทุ่งป็อป หรือสตริงคอมโบ ถือว่าได้รับการตอบรับที่ดีในระดับหนึ่ง ก่อนจะส่งซิงเกิลที่ 2 ตามมา คือเพลง "เบิร์ดเดย์แนวแนว" โดยอัลบั้มชุดแรกออกวางจำหน่ายในเดือนพฤศจิกายน พ.ศ. 2552
ในปีถัดมา สาวสาวซิลเวอร์โกลด์ ได้ออกผลงานอัลบั้มชุดที่ 2 ชื่อชุด "สวยได้อีก" ซึ่งในอัลบั้มชุดนี้เองมีเพลงดังหลายเพลง เช่นเพลง "สวยได้อีก", "คาถาหาแฟน", "จะแกะให้ดู" เป็นต้น ซึ่งเป็นผลงานอัลบั้มชุดสุดท้ายของพวกเธอ
หลังจากที่ยุคสมัยเปลี่ยนไป ผู้คนเริ่มหันมาฟังเพลงบนโลกออนไลน์มากขึ้น บวกกับธุจกิจเทปเพลง ซีดีเพลงเริ่มซบเซา ทางค่ายก็เลยไม่ได้ทำอัลบั้มที่สาม ต่อให้กับทั้ง 3 คน และในช่วงนั้น อยู่ในช่วงที่ทางค่ายนพพร ซิลเวอร์โกลด์ ใกล้จะปิดกิจการลง ทั้งสามยังมีซิลเกิลปล่อยมาอีกหลาย ๆ เพลง ได้แก่ เพลง ทอม ท้อม ทอม, เจอแน่, เดี๋ยวสวย, กดไลค์มาเลย เป็นต้น
ในปี พ.ศ. 2553 ทั้งสามคนได้รับเชิญแสดงละครโทรทัศน์เรื่อง แม่ศรีไพร ซึ่งออกอากาศทางช่อง 7
หลังจากทางค่ายยุติกับการทำเพลงลง ในปี พ.ศ. 2559 ก็ถือเป็นการยุติบทบาทการเป็นศิลปินของทั้งสามคนไปโดยปริยาย แต่ต่อมาทั้ง 3 ศิลปินได้กลับมารวมตัวกันในปี พ.ศ. 2566 โดยได้กลับมาโชว์ตัวร้องเพลงกันอีกครั้งในรายการ สารพันลั่นทุ่ง และ รายการ ชุมทางดาวทอง เป็นต้น โดยศิลปินทั้งสาม กล่าวว่าได้กลับมารวมตัวรับงานร้องเพลงร่วมกันแล้ว ในโอกาสที่เหมาะสม เพราะแต่ละคนมีธุรกิจส่วนตัวและงานประจำที่ต้องทำกันอยู่แล้ว
ประวัติ > สมาชิก

| ชื่อ-นามสกุล | ชื่อเล่น | ตำแหน่งในวง | วันเกิด | เพลงที่มีชื่อเสียง |
| --- | --- | --- | --- | --- |
| อร อรดี  (อรดี บุญสุวรรณ) | อร (ชื่อในวงการ) ยุ้ย (ชื่อเล่น) | ร้องนำ ภาพลักษณ์ของวง | 20 มกราคม พ.ศ. 2531 (36 ปี) | สาวเมืองนนท์, สาวบางกรวย, เรารักอ่างทอง ฯลฯ |
| วี จิราพร (ธนิดา จันทรโกศร) | วี (ชื่อในวงการ) ปุ๊ปปิ๊ก (ชื่อเล่น) | ร้องนำ ร้องประสาน | 10 ตุลาคม พ.ศ. 2532 (35 ปี) | จะเอายังไงกับหนู, สาวฉะเชิงเทรา, รอน้องอีกนิด ฯลฯ |
| ลูกปัด พิมพ์ชนก  (พิมพ์ชนก เลี่ยนกัตวา) | ลูกปัด | ร้องนำ นักเต้นหลัก น้องเล็ก | 25 พฤษภาคม พ.ศ. 2534 (33 ปี) | เปิดปั๊กกะตูใจ, ขอตัวไปร้องไห้, ชอบเค้าอะจิ ฯลฯ |
ผลงานเพลง > ซิงเกิล

เพลง "เดี๋ยวสวย" สาวสาวซิลเวอร์โกลด์ (พ.ศ. 2556)
เพลง "กดไลค์มาเลย" สาวสาวซิลเวอร์โกลด์ (พ.ศ. 2556)
เพลง "ทอม ท้อม ทอม" สาวสาวซิลเวอร์โกลด์ (พ.ศ. 2557)
เพลง "เจอแน่" สาวสาวซิลเวอร์โกลด์ (พ.ศ. 2557) / ต้นฉบับ บุษบา อธิษฐาน
เพลง "ตามหาสมชาย" สาวสาวซิลเวอร์โกลด์ (พ.ศ. 2558) / ต้นฉบับ แมงปอ ชลธิชา
เพลง "หนูอยากโดนอุ้ม" สาวสาวซิลเวอร์โกลด์ (พ.ศ. 2558) / ต้นฉบับ แมงปอ ชลธิชา
ผลงานเพลง > อัลบั้ม

| รายละเอียดอัลบั้ม | รายชื่อเพลง |
| --- | --- |
 3 สาวซิลเวอร์โกลด์  ปี: พ.ศ. 2552  สังกัด: นพพร ซิลเวอร์โกลด์  วันวางแผงอัลบั้ม: 19 พฤศจิกายน พ.ศ. 2552:  มันคนเดียวเสียวทั้งคัน  เบิร์ดเดย์แนวแนว  โกรธกันทำไม  โหลดใจใส่จอ  จะเอายังไงกับหนู  ไอคุก ๆ  สาวใต้ใจชัวร์  กระจองงองเปิดห้องใจ  แช่แว้บ  ปึ๋งปั๋ง  สาวฉะเชิงเทรา  ใบ้แบ๊ะ ๆ
 สวยได้อีก  ปี: พ.ศ. 2553  สังกัด: นพพร ซิลเวอร์โกลด์  วันวางแผงอัลบั้ม: 30 พฤศจิกายน พ.ศ. 2553:  สวยได้อีก  คาถาหาแฟน  จะแกะให้ดู  ร๊ากเด็ก  มันคนเดียวเสียวทั้งคัน  เบิร์ดเดย์แนวแนว  โกรธกันทำไม  น้ำยางกับน้ำตา  น้ำตาเต็มโอ่ง  ห่วงแม่ห่วงแมว
แหล่งข้อมูลอื่น ๆ

สามสาวซิลเวอร์โกลด์ ที่อินสตาแกรม อร อรดี @orn_ornradee
สามสาวซิลเวอร์โกลด์ ที่อินสตาแกรม วี จิราพร @piktani
สามสาวซิลเวอร์โกลด์ ที่อินสตาแกรม ลูกปัด พิมพ์ชนก @pimmybarbie
กีฬาสกีลงเขาในโอลิมปิกฤดูหนาว 2026 – รอบคัดเลือก

การแข่งขันรอบคัดเลือกของกีฬาสกีลงเขาในโอลิมปิกฤดูหนาว 2026 มีกติกาและการจัดสรรโควตาสำหรับการแข่งขันสกีลงเขาในโอลิมปิกฤดูหนาว 2026 ดังนี้
กติกาการคัดเลือก > จำนวนโควตา

มีนักกีฬาสูงสุด 306 คน ที่สามารถเข้าร่วมแข่งขันในโอลิมปิก โดยแต่ละประเทศสามารถส่งนักกีฬาได้สูงสุด 22 คน จำกัดเพศละ 11 คน ต่อประเทศ
ในแต่ละรายการแข่งขันแต่ละประเทศสามารถส่งนักกีฬาได้ไม่เกิน 4 คน
สำหรับการแข่งขันประเภททีมผสมในแต่ละเพศ แต่ละประเทศสามารถส่งทีมได้สูงสุด 4 ทีม
ประเทศที่ต้องการเข้าร่วมต้องมีนักกีฬาที่ผ่านคุณสมบัติพื้นฐาน ได้แก่
อายุและสุขภาพที่เหมาะสม มีคะแนนในรายการคะแนน FIS ต่ำกว่ากำหนดในช่วงวันที่ 1 กรกฎาคม 2024 ถึง 18 มกราคม 2026
สำหรับประเภท เทคนิค (ไจแอนท์สลาลมและสลาลม): คะแนนเฉลี่ยไม่เกิน 120
สำหรับประเภท ความเร็ว (ดาวน์ฮิลล์และซูเปอร์ G): คะแนนรวมไม่เกิน 80
ประเภททีมผสม: ประเทศต้องมีนักกีฬาที่ผ่านมาตรฐานในทั้งสองประเภท ได้แก่ ดาวน์ฮิลล์และสลาลม
เทคนิค: ใช้ค่าเฉลี่ยของ 5 ผลการแข่งขันที่ดีที่สุด
ความเร็ว: ใช้ค่าเฉลี่ยของ 2 ผลการแข่งขันที่ดีที่สุด
กติกาเหล่านี้มีเป้าหมายเพื่อคัดเลือกนักกีฬาที่มีความพร้อมและสมรรถภาพสูงสุดสำหรับการแข่งขันระดับโลกในโอลิมปิกฤดูหนาว 2026
สรุปการคัดเลือก

NOC ที่มีโควตา 'พื้นฐาน' จะต้องผ่านเกณฑ์การเข้าร่วมขั้นต่ำและได้รับการรับรองให้เข้าร่วมการแข่งขันโอลิมปิก อย่างไรก็ตาม โควตา '30 อันดับแรก' และ 'เพิ่มเติม' จะไม่ได้รับการรับรอง และอาจมีการเปลี่ยนแปลงได้จนถึงวันที่ 18 มกราคม 2026
ข้อมูล ณ วันที่ 12 ธันวาคม 2024
| ประเทศ | หญิง (เบสิค) | ชาย (เบสิค) | หญิง 30 อันดับแรก | ชาย 30 อันดับแรก | หญิงเพิ่มเติม | ชายเพิ่มเติม | นักกีฬา |
| --- | --- | --- | --- | --- | --- | --- | --- |
|  แอลเบเนีย |  | 1 |  |  |  |  | 1 |
|  อันดอร์รา | 1 | 1 |  |  |  |  | 2 |
|  อาร์เจนตินา | 1 | 1 |  |  |  |  | 2 |
|  ออสเตรเลีย | 1 |  |  |  |  |  | 1 |
|  ออสเตรีย | 1 | 1 |  |  |  |  | 2 |
|  เบลเยียม | 1 | 1 |  |  |  |  | 2 |
|  บอสเนียและเฮอร์เซโกวีนา |  | 1 |  |  |  |  | 1 |
|  บราซิล |  | 1 |  |  |  |  | 1 |
|  บัลแกเรีย |  | 1 |  |  |  |  | 1 |
|  แคนาดา | 1 | 1 |  |  |  |  | 2 |
|  ชิลี | 1 | 1 |  |  |  |  | 2 |
|  จีน |  | 1 |  |  |  |  | 1 |
|  โครเอเชีย |  | 1 |  |  |  |  | 1 |
|  เช็กเกีย | 1 | 1 |  |  |  |  | 2 |
|  เดนมาร์ก |  | 1 |  |  |  |  | 1 |
|  เอสโตเนีย |  | 1 |  |  |  |  | 1 |
|  ฟินแลนด์ | 1 | 1 |  |  |  |  | 2 |
|  ฝรั่งเศส | 1 | 1 |  |  |  |  | 2 |
|  เยอรมนี | 1 | 1 |  |  |  |  | 2 |
|  สหราชอาณาจักร | 1 | 1 |  |  |  |  | 2 |
|  ฮ่องกง |  | 1 |  |  |  |  | 1 |
|  ฮังการี |  | 1 |  |  |  |  | 1 |
|  ไอร์แลนด์ |  | 1 |  |  |  |  | 1 |
|  อิสราเอล |  | 1 |  |  |  |  | 1 |
|  อิตาลี | 2 | 2 |  |  |  |  | 4 |
|  ญี่ปุ่น |  | 1 |  |  |  |  | 1 |
|  คาซัคสถาน | 1 | 1 |  |  |  |  | 2 |
|  เคนยา | 1 |  |  |  |  |  | 1 |
|  คีร์กีซสถาน |  | 1 |  |  |  |  | 1 |
|  ลัตเวีย | 1 | 1 |  |  |  |  | 2 |
|  ลีชเทินชไตน์ |  | 1 |  |  |  |  | 1 |
|  ลิทัวเนีย | 1 | 1 |  |  |  |  | 2 |
|  ลักเซมเบิร์ก | 1 |  |  |  |  |  | 1 |
|  มาเลเซีย | 1 |  |  |  |  |  | 1 |
|  เม็กซิโก | 1 |  |  |  |  |  | 1 |
|  เนเธอร์แลนด์ | 1 | 1 |  |  |  |  | 2 |
|  นิวซีแลนด์ | 1 | 1 |  |  |  |  | 2 |
|  นอร์เวย์ | 1 | 1 |  |  |  |  | 2 |
|  โปแลนด์ | 1 | 1 |  |  |  |  | 2 |
|  โรมาเนีย |  | 1 |  |  |  |  | 1 |
|  สิงคโปร์ |  | 1 |  |  |  |  | 1 |
|  สโลวาเกีย |  | 1 |  |  |  |  | 1 |
|  สโลวีเนีย | 1 | 1 |  |  |  |  | 2 |
|  เกาหลีใต้ | 1 | 1 |  |  |  |  | 2 |
|  สเปน | 1 | 1 |  |  |  |  | 2 |
|  สวีเดน | 1 | 1 |  |  |  |  | 2 |
|  สวิตเซอร์แลนด์ | 1 | 1 |  |  |  |  | 2 |
|  ไทย |  | 1 |  |  |  |  | 1 |
|  ยูเครน |  | 1 |  |  |  |  | 1 |
|  สหรัฐอาหรับเอมิเรตส์ |  | 1 |  |  |  |  | 1 |
|  สหรัฐ | 1 | 1 |  |  |  |  | 2 |
| ทั้งหมด: 51 NOCs | 31 | 47 |  |  |  |  | 78 |
1 2  อิตาลีได้รับโควตาชายเพิ่มอีก 1 รายจากสถานะเจ้าภาพ
มิไร โมริยามะ

| มิไร โมริยามะ |
| --- | --- |
มิไร โมริยามะ ในปี 2022
เกิด:  (1984-08-20) 20 สิงหาคม ค.ศ. 1984 (40 ปี) โกเบ, จังหวัดเฮียวโงะ, ญี่ปุ่น
อาชีพ: นักแสดง
ปีปฏิบัติงาน: 1999–ปัจจุบัน
มิไร โมริยามะ (森山 未來, Moriyama Mirai, เกิด 20 สิงหาคม 1984) เป็นนักแสดงและนักเต้นชาวญี่ปุ่น
ชีวิตและช่วงทำงาน

โมริยามะเริ่มเรียนเต้นตั้งแต่อายุ 5 ขวบ เขาเรียนเต้นแจ๊ส เต้นแท็ป บัลเล่ต์ และฮิปฮอป และได้แสดงละครเวทีหลายเรื่อง เขาเปิดตัวบนเวทีอย่างเป็นทางการกับ Boys Time ในปี 1999 ในปี 2008 เขาเล่นเป็นตัวละครนำในละครเพลงเวอร์ชันญี่ปุ่น RENT
ในภาพยนตร์เรื่อง Socrates in Love ปี 2004 เขารับบทเป็นฮีโร่ในวัยเรียนมัธยมที่พยายามจัดการกับแฟนสาวที่ป่วยหนัก นอกจากนี้ เขายังรับบทเป็นคากูตะในภาพยนตร์เรื่อง ทเวนตี้เซนจูรี่บอย อีกด้วย
เขาแสดงนำในเรื่อง Kueki Ressha เขายังปรากฏตัวในละครโทรทัศน์เรื่อง Penance ของ Kiyoshi Kurosawa อีกด้วย และภาพยนตร์ A Chorus of Angels ของจุนจิ ซากาโมโตะ ในเดือนกรกฎาคม 2021 เขาได้แสดงในพิธีเปิดการแข่งขันกีฬาโอลิมปิกที่โตเกียว
แหล่งข้อมูลอื่น

มิไร โมริยามะ ที่อินเทอร์เน็ตมูวีเดตาเบส
มิไร โมริยามะ ที่เจแปนนิสมูวีเดตาเบส (ในภาษาญี่ปุ่น)
สายจูบิลี

| จูบิลี |
| --- | --- |

รถไฟ 1996 Stock ที่สแตนมอร์ปี 2014
ข้อมูลทั่วไป
จำนวนสถานี: 27
สีบนแผนที่: สีเทา
เว็บไซต์: tfl.gov.uk
การดำเนินงาน
รูปแบบ: ระบบขนส่งมวลชนเร็ว
ระบบ: รถไฟใต้ดินลอนดอน
ศูนย์ซ่อมบำรุง:   นีสเดน  สแตมฟอร์ดมาร์เก็ต 
ขบวนรถ: 1996 Stock
ผู้โดยสาร: 213.554 ล้านคน (2011/12)
ประวัติ
เปิดเมื่อ: 1 พฤษภาคม 1979; 45 ปีก่อน (1979-05-01)
ส่วนต่อขยายล่าสุด: 1999
ข้อมูลทางเทคนิค
ระยะทาง: 36.2 กิโลเมตร (22.5 ไมล์)
ลักษณะทางวิ่ง: ระดับลึก
รางกว้าง: 1,435 mm (4 ft 8 1⁄2 in) สแตนดาร์ดเกจ
ความเร็ว: 100 km/h (62 mph)
ภาพรถไฟฟ้าสายจูบิลี
สายจูบิลี ในรถไฟใต้ดินลอนดอน เปิดให้บริการปี ค.ศ. 1979 เป็นเส้นทางที่เปิดให้บริการเป็นลำดับสุดท้ายใน 12 เส้นทาง มีผู้โดยสาร 213 ล้านคนต่อปี (อันดับที่ 3 ในระบบ) โดยมี 13 ใน 27 สถานี เป็นสถานีใต้ดิน สีเทาเป็นสีประจำเส้นทาง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สายจูบิลี
"Photographic Archive". London Transport Museum. คลังข้อมูลเก่าเก็บจากแหล่งเดิมเมื่อ 2012-02-14. สืบค้นเมื่อ 11 July 2008 .
แม่แบบ:Ltmcollection
"Jubilee line facts". Transport for London. คลังข้อมูลเก่าเก็บจากแหล่งเดิมเมื่อ 2008-02-12. สืบค้นเมื่อ 11 July 2008.
"Jubilee Line". Clive's Underground Line Guides. 21 January 2008. สืบค้นเมื่อ 11 July 2008.
Saint, Andrew (20 January 2000). "The Jubilee Line Extension". London Review of Books. สืบค้นเมื่อ 11 July 2008.
"Jubilee line extension". คลังข้อมูลเก่าเก็บจากแหล่งเดิมเมื่อ 2008-06-12. สืบค้นเมื่อ 11 July 2008. (photo gallery)
Geographical path of the Jubilee line
เทิร์นคีย์

เทิร์นคีย์ (อังกฤษ: turnkey หรือ turn-key) หรือ โครงการเทิร์นคีย์ เป็น ประเภทของโครงการที่ผู้ผลิตผลิตหรือพัฒนาจนแล้วเสร็จในสภาพพร้อมใช้งานแล้วจึงส่งมอบโครงการนั้นให้แก่ผู้ซื้อ มีการใช้งานคำนี้อย่างแพร่หลาย ในหลายความหมาย
ในอุตสาหกรรมก่อสร้าง ในธุรกิจที่เกี่ยวข้องกับการออกแบบและก่อสร้างจะมีการเรียกรุปแบบเทิร์นคีย์ว่า "การจ้างเหมาแบบเบ็ดเสร็จ" โดยโครงการในลักษณะเทิร์นคีย์จะมีลักษณะคล้ายกับโครงการในลักษณะออกแบบ-ก่อสร้าง แตกต่างกันในส่วนของความรับผิดชอบในแต่ละฝ่าย
ในงานก่อสร้าง ชื่อของเทิร์นคีย์ มีหลากหลาย ได้แก่ package deal, design-build, clé-en-main, design and construct หรือ engineering-procurement-construction (EPC)
แหล่งข้อมูลอื่น

Turnkey Construction Contract